સૈફ અલી ખાન અને અમૃતા સિંઘની દીકરી સારા અલી ખાનની પહેલી ફિલ્મ ‘કેદારનાથ' તમામ વિવાદો બાદ આખરે રિલીઝ થવા માટે તૈયાર છે. મુંબઈમાં આ ફિલ્મનું શૂટિંગ પૂરું થયું હોવાની ખુશીમાં પાર્ટી થઈ હતી. જેમાં સમગ્ર ટીમ જોવા મળી હતી. સુશાંત સિંઘ રાજપૂતે અહીં સારાની પ્રશંસા કરતાં કહ્યું હતું કે, ‘આમ તો બોલિવૂડમાં મને પાંચ વર્ષ થઈ ગયાં. સારા સાથે શૂટિંગ કરવાની મને મજા આવી. તેનામાં શીખવા માટેનું પેશન અને ક્ષમતા છે. તમે બધા જોશો કે, તેણે કેટલું સારું કામ કર્યું છે.